ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ru ky ky ky ru kk ky ky ru ky ky ky ky ky ky ky ky ru ky ru hu ru tt ru ky ru ru ru ru ky ru ky ru ky ru ky ru ky bg ky ru ky ky ru ru ru ky ru ky ru kk ru ru ky ru ky ru ky ru ky ru ky ru ky ru tt ru ky ru ky ru
"Агым", 15.01.10 - 10-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кызыл шапкечендер оңолмоюн коом оңолбойт
Каргайын десем жалгызсың, каргабайын десем…
Милиция кызматкерлери бийликтин түздөн-түз өкүлү. Эгер алар пара алса бийлик паракор, зордук-зомбулук жасаса наалаты дагы эле бийликке тийет. Азыркы министр Молдомуса Конгантиев Мурдагы ИИМ башчыларына салыштырмалуу жаналакетке түшүп иштеп жатканын адилеттүүлүк үчүн айта кеткенибиз абзел. Буга бир канча табышмактуу кылмыш иштеринин ачылышы, ИИМдин материалдык-техникалык абалынын жакшырышы күбө. Ар дайым колтугуна кара папке кыстарып жөө жүргөн участкалык инспекторлор кызматтык машинелүү болушту. ИИМдин айрым структуралары жаңы имараттарга көчүп иш шарты жакшырды.
Бирок милициянын иши дагы эле ойдогудай эмес. Алар коррупцияны гүлдөтүп гана тим болбостон кылмыш жасап, өз чөнтөгү үчүн иштеп жатканын кантип танабыз. Биринчи танып кетүүгө болбогон факт - бүгүн жөнөкөй эле сержант чининдеги милиция болуп ишке кирүү тозоктун иши. Анын баары акча менен өлчөнөт. Каалоосу бар анча-мынча карапайым жаштар үчүн кызыл шапке кийүү өмүр бою кыялдагы жомок болуп кала бериши да мүмкүн. Андан ары кызматтан кызматка көтөрүлүү, башчылык орунга жетүү сыяктуу креслолордун баары акча. Ошондуктан ИИМде чыныгы профессионалдар четте калып, техникалык, педагогикалык, айыл чарбасы боюнча билим алгандар милицияда бөлүмдөрдү, башкармалыктарды жетектеп жатышы ушундандыр. Менимче, бул тууралу мыйзам кабыл алууга да мезгил жетти.
Кыргызстан кичинекей өлкө. Анан эле чак түштө талап-тоноп кеткендерди угуп, алар кимдин баласы экен деп таңгала бересиң. Жаңырган жылдын 6-январында эле чоң-арыктык А.Сулайманова аттуу кызды милиция формасындагы жигит сумкасы менен чөнтөк телефонун тоноп кеткен. Ал кызыл шапкеченди издеп келсе, Свердлов РИИБнин күзөт кызматкери болуп чыккан. Эми бул колго түшкөнү. 2009-жылдын 22-декабрында Оштогу ИИМ бөлүмүнүн машине коюу жайынан ак түстөгү "Джип" машинесинин уурдалып кетишине Оштогу милиция кызматкерлеринин катышы бар экени да белгилүү болду. Азыр бул маселени депутат Б.Наргозуев көтөрүп жатат. Министр М.Конгантиев ар дайым милиция элге жакын болушу керек дегенди оозунан түшүрбөгөнү менен, форма кийген каракчылардын жасап жаткан кылмыштарына эл күн сайын күбө. Талап-тоноо, уурулук сыяктуу көптөгөн кылмыштардын бети ачылбай калышы да ойлонуучу маселе. Артындагы ишин жашырып, изин өчүргөндү билгендер жасабайт деп эч ким кепил боло албайт.
Милициянын маянасы акыркы мезгилде бир канча эсе көтөрүлдү. Эгер катардагы милициялар майда тартип бузгандарды бөлүмгө жетелеп акча өндүрсө, тергөөчүлөр кылмыш ишине жараша энчисин алганы белгилүү. Жакында эле Бишкектеги Ленин райондук ички иштер бөлүмүнүн кызматкери жалган документ түзүп, жасалма фирманын ээси болуп жүргөнү белгилүү болду. Азырынча улуу участкалык инспектордун бир катар мыйзам бузуп пайдага туйтунганы ачылып калды. Бирок анын ким экенин тергөө сырына байланыштуу деп айтпай жатышат. Учурда бул ишти каржы полициясы тергөөдө.
Негизи милиция формасын кийип каракчылык кылып акча табуу өтө эле оңой. Жакында эле патрулдук посттун сержант чининдеги эки кызматкери Биринчи Май РИИБ тарабынан колго түшүрүлгөн. Алар сырткы келбети бечара кишилерди токтотуп алып, документи жоктугунан бөлүмгө жүр деп жетелеп чөнтөгүн шыпырып алгандары аныкталган.
Жыл сайын милициянын жүздөгөн кызматкерлерине кылмыш иши козголот. Түрмөгө өтө оор кылмыш жасагандары эле кетпесе, калганы кызматынан четтетилип тим болот. 2009-жылы да 170 милиция кызматкери ар түрдүү кылмыш жоопкерчилигине тартылган.
МАИ формасын кийген сулуу кыздар жолдо турганда коомчулук муну жакшы кабыл алган. Бирок мурунку көч кайда барса кийинки көч ошону ээрчийт экен. Өткөндө такси менен шашылып баратсак, МАИ кызматынын кыздары токтотуп калды. Документ текшерип одоно эч нерсе таппагандан кийин айдоочуга "бир нерсе деп кетпейсизби" дейт. Азыр ошол кыздар жол тосуп унаа токтотуп берсе, жанындагы эркеги машиненин ичине отуруп акча жыйнаганы жашыруун эмес.
Биз жанатан бери ИИМдин майда жагын айтып жатабыз. Эгер Кыргызстан баңгизаттын жолу экенин эске алсак, мында да кызыл шапкечендер четте турат деп айтуу кыйын. Буга 30-40 кило менен колго түшкөн оштук милициянын өткөн жылдагы окуясы күбө. Демек, кылмышты маалыматы жетиштүү, мүмкүнчүлүгү бар кишилер жасайт. Эптей албаган киши эки саатта колго түшөрү белгилүү.
Коомчулук көптөн бери ИИМге олуттуу реформа зарыл экенин айтып келет. Жашоо-шарты начар, ач милиция карышкырдан жаман экени белгилүү. Мамлекет алардын муктаждыгын чечип берүүсү зарыл. Бала-чакасы менен батирде жашап, күнүмдүк тамагынын көйгөйү менен жүргөн кызматкер сөзсүз пара алат. Участкалык инспекторду жергиликтүү бийлик толук кароосуна алып, ири өлчөмдөгү экономикалык кылмышты ачкан кызматкерлерге ошол акчадан үлүш бөлүп берген сыяктуу механизмдерди кийирүүгө мезгил жеткенин айткыбыз келет.
Ибрагим ЖУНУСОВ, ЖК депутаты:
"Бийлик эл менен кызматташып жатат"
- Оппозиция лидери Алмазбек Атамбаев "Азаттык" үналгысына курган маегинде:"Кыргыз бийлиги эл менен эсептешпей калды. Минтип отурса Кыргызстанды акыры Тажикстандагыдай жарандык согушка жеткирет го…" таризинде пикирин билдирди. Бийликтин өкүлү катары буга айтар кайчы кебиңиз бардыр?
- Алмазбек мырза президенттик шайлоодо жеңилгенден бери дагы эле өзүнө келе албай жүргөн окшойт. Болбосо, бүгүнкү бийлик эл менен тыгыз кызматташып жатканын сезбейт беле. Карапайым калк турмушун жакшыртуу жаатында алгылыктуу иштер жүрүүдө. Пенсия, айлык акы көлөмү көбөйүп дегендей. Анан оюна келгенин оттой бергени жарабайт да. Реалдуу фактылардын негизинде сындаса бир жөн.
Асанбек БАЙТИКОВ, ЖК депутаты:
"Сатыбалдиевге аброй алып келбейт"
- Экс-губернатор Жантөрө Сатыбалдиев "Апта" гезитине кенен маек куруп, бийликти өкүртө сындады. А кишинин пикиринде, президенттик шайлоодон кийин адам укуктарынын корголушу мурдагыга караганда төмөндөп, сөз эркиндигинин абалы да начарлап кетиптир. Буга кошуласызбы?
- Ак үй, Көк үйгө сын айтуу - демократиянын бир көрүнүшү. Бирок бардыгы мыйзам чегинде болушу керек. Жалган маалыматтарды таратуу Сатыбалдиев сыяктуу төбөсү көрүнгөн саясатчыга аброй алып келбейт. Андай экен, адам укуктары тепселип, кандай жагдайдан улам сөз эркиндиги муунтулуп жатканын далилдер менен тастыктап бербейби. Анте албайбы, демек, аны көчө деңгээлиндеги сөз катары кабылдаш керек.
- КСДП фракциясынын депутаты Иса Өмүркулов кечээги жыйында парламенттин басма сөз кызматынын (БСК) ишмердүүлүгүнө ичи толбостугун билдирди. "БСК көгүлтүр экрандан "Ак жол" партиясынын өкүлдөрүн гана чагылдырат. Анүстүнө, БСК журналисттери өздөрүнүн Греция жана Түркияга саякаттаганын эфирден көрсөтүштү. Бул ЖК каражатын жеке кызыкчылыкка колдонууга жатат эмеспи. Менимче, андай басма сөз кызматынын кереги жок, аны кыскартуу зарыл" дейт ал. Иса Шейшенкуловичтин айткандары канчалык деңгээлде реалдуулукка жакын?
- Бул маселе боюнча жогору жакка (БСК жетекчилигине) кайрылгыла. Мындай суроого жооп берүүгө укугубуз жок.
P.S. ЖоКенин басма сөз кызматынын башчысы Эркин Каимов сыркоолоп, ооруканада жаткандыгына байланыштуу, ага байланыша албадык.
"Учур" беш өрдөгүн учурдубу же Сулаймановбу?
"Учур" гезитинин кечээги санында кесиптешиңиз Алтынбек Сулаймановдон келтек жегениңиз туурасында маалымат тарады. Сиздин комментарий" деген соболго жооп алуу максатында эл өкүлү Азамат Арапбаевге кайрылганыбыздан натыйжа чыкпады. Анын жумуштагы телефонуна байланышсак эч ким жооп берген жок. "Сотогою" да өчүк экен. Мындан улам, "атаман" атка конгон Алтынбек Сулаймановдун өзүнө кайрылып, окуянын чоо-жайын териштирдик. Эл өкүлү мындай дейт:
- Журналисттер кыйын калк болосуңар, ээ. Мындай маалыматты кайдан таап алышканын билбейм. Кесиптешим Азамат экөөбүздүн ортобузда талаш маселе жок. Бири-бирибиздин көзүбүздү көгөрткүдөй жаш бала эмеспиз. Маалыматты да кичине тактап беришпейби десең…
кыргыз тилиндеги гезит "Агым"
email • архив • редакция
Эгемендүү, бирок эркин эмес
Кытай кыргыз ГЭСине кызыгар бекен?
Суу башы болгонубуз кайсы?
Жайлоо - белет алгандай театр беле?!
Жерде мунай, асманда Кудай!
"Илим чөйрөсүнө да жаңылануу саясаты зарыл"
Кызыл шапкечендер оңолмоюн коом оңолбойт
Каргайын десем жалгызсың, каргабайын десем…
Бара берсемби же пара берсемби?
Билимдин билиги чындап жануудабы?
Сыйлык да, сыймык да "Агымда"
"Ак калпак дайыма жанымда жүрөт"
КР эмгек сиңирген артисти Расул МАМАТКУЛОВ:
"Артисттерге аракеч болуу оңой"
Махабат рыцарынын туулган күнү
Адам өмүрүн кыйган зилзала, кылтакка илинген баңги "королу" жана талашка түшкөн Чернобыль апааты
Эсен болуп эстей жүр
Виталий мыкты европалык боксчу
Оорунун уяты жок, дарты катуусу гана бар
Канайымдардын тактысы жана бактысы
Аптадагы күндөрдүн лаззатка таасирлери